नई दिल्ली. बीजेपी से सस्पेंड किए गए एमपी कीर्ति आजाद गुरुवार को दिल्ली पहुंचे। वह देर शाम पार्टी के मार्गदर्शक मंडल के मेंबर मुरली मनोहर जोशी से मिल सकते हैं। उन्होंने जोशी से मिलने का समय मांगा था। इस बीच, सूत्रों के मुताबिक आजाद को DDCA से भी निकालने की तैयारी की जा रही है।
शनिवार को होगा एलान
-सूत्रों के मुताबिक, डीडीसीए से कीर्ति आजाद, बिशन सिंह बेदी, सुरेंद्र खन्ना समेत कुछ और लोगों को निकाला जा सकता है।
-शनिवार को इसका एलान हो सकता है। ये सभी लोग अभी डीडीसीए के मेंबर हैं।
-गौरतलब है कि ये सभी पूर्व क्रिकेटर डीडीसीए में घोटाले का आरोप लगाते रहे हैं।
कीर्ति आजाद के खिलाफ मानहानि का केस दर्ज
-कीर्ति आजाद के खिलाफ दिल्ली के पटियाला हाउस कोर्ट में मानहानि का केस दर्ज कराया गया है।
-आजाद पर यह केस अंडर-19 टीम के क्रिकेटर हिम्मत सिंह के पिता तेजवीर सिंह ने दर्ज कराया है।
-इसमें डीडीसीए के अन्य मेंबरों-सुरेन्द्र खन्ना, बिशन सिंह बेदी और शमीम बहादुर के भी नाम हैं। इन सभी लोगों पर केस दर्ज कराया गया है।
कीर्ति के बचाव में आए स्वामी
-बीजेपी नेता सुब्रह्मण्यम स्वामी कीर्ति आजाद के बचाव में आ गए हैं।
-कार्ति गुरुवार को पार्टी के नोटिस का जवाब देंगे।
-बताया जा रहा है कि नोटिस का जवाब स्वामी ने ड्राफ्ट किया है। स्वामी ने कहा है कि बीजेपी को कीर्ति आजाद जैसे ईमानदार नेता को नहीं खोना चाहिए।
मार्गदर्शक मंडल ने की 'चाय पर चर्चा'
- गुरुवार दोपहर को बीजेपी के मार्गदर्शक मंडल के नेताओं की मुलाकात हुई।
- बताया जा रहा था कि इसमें कीर्ति आजाद के मसले पर चर्चा की गई।
- हालांकि, मीटिंग के बाद बीजेपी नेता शांता कुमार ने बताया कि किसी भी विशेष मुद्दे पर चर्चा नहीं की गई।
- यह बस चाय पर चर्चा के लिए बुलाई गई मीटिंग थी।
- मीटिंग मुरली मनोहर जोशी के दिल्ली स्थित बंगले पर हुई जिसमें वरिष्ठ नेता एलके आडवाणी, यशवंत सिन्हा भी शामिल थे।
जेटली ने भी बोला हमला
-फाइनेंस मिनिस्टर अरुण जेटली ने गुरुवार को पार्टी से सस्पेंड किए गए एमपी कीर्ति आजाद पर पहली बार पब्लिकली निशाना साधा।
-उन्होंने फेसबुक में लिखे अपने बॉलाग में लिखा कि- कुछ बीजेपी नेताओं के बयान ठीक नहीं हैं। पार्टी ऐसे नेताओं को कतई बर्दाश्त नहीं करेगी।
ब्लॉग में और क्या कहा?
अपने ब्लॉग के जरिए केजरीवाल पर निशाना साधते हुए जेटली ने लिखा है कि-
- अभद्र भाषा और झूठ का इस्तेमाल करना सच का सब्सटीट्यूट नहीं हो सकता।
- कुछ लोगों को ऊंचे पदों पर बैठे लोगों के लिए वल्गर लैंग्वेज यूज करने का राइट्स नहीं मिला हुआ है।
- पॉलीटिकल बहस अभद्र भाषा में नहीं की जाती।
- दिल्ली के सीएम अरविंद केजरीवाल ने असेंबली और उसके बाहर पीएम के लिए अभद्र भाषा का इस्तेमाल किया। इस तरह की भाषा सरकार से जुड़ा कोई भी शख्स इस्तेमाल नहीं करता।
- अब वक्त आ गया है कि पब्लिकली डिबेट के लेवल को कम करने वालों को लेकर नाराजगी जाहिर की जाए।
जेटली पर क्या हैं आरोप?
- जेटली पर आम आदमी पार्टी और कीर्ति आजाद ने फिरोजशाह कोटला स्टेडियम को बनाने में घोटाले का आरोप लगाया है। (जेटली पर आरोपों की खबर पढ़ने के लिए यहां क्लिक करें)
- आप नेताओं ने कहा था- जेटली के प्रेसिडेंट रहने के दौरान डीडीसीए ने 24 करोड़ की लागत वाला स्टेडियम 114 करोड़ रुपए में बनवाया। 90 करोड़ रुपए कहां खर्च कर दिए?
- वहीं, बीजेपी सांसद कीर्ति आजाद ने रविवार को प्रेस कॉन्फ्रेंस कर कहा था कि डीडीसीए में करप्शन पर उन्होंने तब प्रेसिडेंट रहे जेटली को 200 लेटर और 500 मैसेज भेजे, लेकिन जवाब नहीं मिला।
- कीर्ति ने एक सीडी दिखाई, जिसमें दावा किया गया है कि डीडीसीए में एक लैपटॉप का एक दिन का किराया 16 हजार और प्रिंटर का किराया 3 हजार रुपए दिया जाता था।
- कीर्ति के मुताबिक, 14 फर्जी कंपनियों के जरिए करोड़ों का घोटाला किया गया।
hin_Deva awa_Deva awa_Deva awa_Deva awa_Deva bho_Deva hin_Deva awa_Deva awa_Deva awa_Deva bho_Deva awa_Deva hin_Deva hin_Deva hin_Deva hin_Deva hin_Deva hin_Deva mai_Deva bho_Deva bho_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva